Document ID: 31981R3581

*****
ΚΑΝΟΝΙΣΜΟΣ (ΕΟΚ) αριθ. 3581/81 ΤΗΣ ΕΠΙΤΡΟΠΗΣ
της 14ης Δεκεμβρίου 1981
σχετικός με το στατιστικό κατώφλι των στατιστικών του εξωτερικού εμπορίου της Κοινότητος και του εμπορίου μεταξύ των Κρατών μελών της
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 σχετικό με τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών της (1), όπως τροποποιήθηκε από τον κανονισμό (ΕΟΚ) αριθ. 2845/77 (2), και ιδίως τα άρθρα του 24 και 41,
τον κανονισμό (ΕΟΚ) αριθ. 1445/72 του Συμβουλίου της 24ης Απριλίου 1972 που αφορά την ονοματολογία των εμπορευμάτων για τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών της (ΝΙΜΕΧΕ) (3), όπως τροποποιήθηκε από τον κανονισμό (ΕΟΚ) αριθ. 3065/75 (4), και ιδίως το άρθρο 5 παράγραφοι 2 και 3,
τον κανονισμό (ΕΟΚ) αριθ. 3180/78 του Συμβουλίου της 18ης Δεκεμβρίου 1978 που τροποποιεί την αξία της λογιστικής μονάδας που χρησιμοποιούσε το Ευρωπαϊκό Ταμείο Νομισματικής Συνεργασίας (5), η οποία στο εξής αποκαλείται ECU,
τον κανονισμό (ΕΟΚ, Ευρατόμ) αριθ. 3308/80 του Συμβουλίου της 16ης Δεκεμβρίου 1980 αναφορικά με την αντικατάσταση της ευρωπαϊκής λογιστικής μονάδας από την ECU στις κοινοτικές πράξεις (6),
Εκτιμώντας:
ότι, από την έγκριση του κανονισμού (ΕΟΚ) αριθ. 2845/77 του Συμβουλίου, οι τιμές έχουν εξελιχθεί κατά τέτοιο τρόπο ώστε είναι απαραίτητο να σηκώσουμε το στατιστικό κατώφλι από 300 σε 400 ECU· για να επιτραπεί στα Κράτη μέλη να αποφύγουν τη στατιστική καταχώριση στοιχείων μικρότερης σημασίας, αφού επιθυμούν να κάνουν χρήση του γεγονότος αυτού για λόγους οικονομίας·
ότι υπάρχει τρόπος να μετατρέψουν σε εθνικά νομίσματα το στατιστικό κατώφλι που έχει καθορισθεί σε ECU· ότι η τιμή μετατροπής κάθε νομίσματος ως προς την ECU ποικίλλει καθημερινά · ότι είναι απαραίτητο, για τον καθορισμό της αξίας του στατιστικού κατωφλίου, να εφαρμοσθεί μία σταθερή τιμή μετατροπής · ότι αυτή η τελευταία μπορεί να βασισθεί στις μέσες τιμές συναλλάγματος της περιόδου μεταξύ Ιουλίου 1980 και Ιουνίου 1981 ·
ότι πρέπει, για λόγους απλοποιήσεως, να στρογγυλευθούν τα ποσά που έχουν συγκεντρωθεί κατ' αυτόν τον τρόπο·
ότι τα προβλεπόμενα μέτρα του παρόντος κανονισμού είναι σύμφωνα με τη γνώμη της Επιτροπής Στατιστικής του Εξωτερικού Εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το στατιστικό κατώφλι, κατά την έννοια του άρθρου 24 του κανονισμού (ΕΟΚ) αριθ. 1736/75, εκφρασμένο σε αξία, καθορίζεται σε 400 ECU.
Άρθρο 2
Το στατιστικό κατώφλι που καθορίστηκε στο πρώτο άρθρο, εκφρασμένο σε εθνικά νομίσματα, δεν μπορεί να βρίσκεται:
1.2 // για την Ομοσπονδιακή Δημοκρατία της Γερμανίας πέρα από // 1 000 γερμανικά μάρκα, // γιά τη Δανία πέρα από // 3 100 δανικές κορόνες, // γιά τη Γαλλία πέρα από // 2 400 γαλλικά φράγκα, // γιά την Ελλάδα πέρα από // 24 500 δραχμές, // γιά την Ιρλανδία, πέρα από // 275 ιρλανδικές λίρες, // γιά την Ιταλία, πέρα από // 500 000 ιταλικές λίρες, // γιά τις Κάτω Χώρες, πέρα από // 1 100 ολλανδικά φιορίνια, // γιά το Ηνωμένο Βασίλειο, πέρα από // 225 λίρες στερλίνες,
για τη Βελγο-Λουξεμβουργική Οικονομική Ένωση πέρα από 16 500 βελγικά ή λουξεμβουργικά φράγκα.
Άρθρο 3
Ο παρών κανονισμός εφαρμόζεται για πρώτη φορά στις στατιστικές που αναφέρονται στα στατιστικά δεδομένα του έτους 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 14 Δεκεμβρίου 1981.

Labels: 2
3
19